jkorsvik/nowiki_second_scrape_merged huggingface dataset:
Josep Pintat i Solans

Josep Pintat i Solans (født 21. januar 1925 i Sant Julià de Lòria, død 21. januar 2007 i Barcelona) var en andorransk forretningsmann og politiker for Partit Conservador. Han var Andorras statsminister fra 1984 til 1990. 
Pintat hadde bakgrunn fra tobakksindustrien og var engasjert i bankvirksomhet. I 1960 ble han innvalgt i Consell General, Andorras representative forsamling. I 1984 etterfulgte han Òscar Ribas Reig som statsminister. I hans tid i regjering ble elektrisitetsselskapet Forces Hidroelèctriques d'Andorra overtatt av staten og omdannet til Forces Elèctriques Andorra. Videre ble det undertegnet avtaler med EF.Pintat er onkel til Albert Pintat i Santolària, Andorras statsminister fra 2005 til 2009.


== Referanser ==
Sosialistloven

Sosialistloven, egentlig Lov mot de almenfarlige bestrebelsene til sosialdemokratiet (tysk: Gesetz gegen die gemeingefährlichen Bestrebungen der Sozialdemokratie), forbød fra 1878 til 1890, sosialistiske og sosialdemokratiske organisasjoner, samt deres aktiviteter, utenfor Riksdagen og landdagene i de enkelte tyske delstatene.
Loven gjaldt i det tyske keiserrike på 30 paragrafer, og ble vedtatt i Riksdagen den 19. oktober 1878, med stemmer fra de konservative og flertallet av de liberale folkevalgte. Loven trådte i kraft den 22. oktober etter å ha blitt underskrevet av Vilhelm I av Tyskland, og var i kraft frem til 30. september 1890. 
Da Otto von Bismarck i 1890 ønsket å gjøre loven permanent, førte dette til en politisk konflikt, også med keiser Vilhelm II. Bismarck hadde støtte fra de konservative og Nationalliberale Partei, bortsett fra bestemmelsen om at politiet kunne kaste sosialistiske agitatorer ut av deres hjem, en bestemmelse som hadde vært i hyppig bruk. Nationalliberale Partei kunne ikke gå med på denne bestemmelsen, mens de konservative og Bismarck ville ha lovgivningen igjennom, samlet. Vilhelm hadde i mellomtiden engasjert seg i de sosiale forholdene for gruvearbeidere, som hadde vært i streik året før. Han blandet seg derfor inn i Bismarcks argumentasjon og ønsket en mer sosialt orientert politikk. I forhold til sosialistloven, sto han på samme linje som Nationalliberale Partei, og nektet å legge ned det vetoet som Bismarck krevet da han ikke fikk hele lovgivningen samlet igjennom. Bismarck avslørte at hans hensikt var å provosere sosialistene fram til opprør, slik at de kunne knuses med makt, noe keiseren var sterkt i mot.
Steffen Nerdal

Steffen Nerdal (født 22. februar 1985 i Bergen) er en norsk tidligere friidrettsutøver og siviløkonom som har vunnet NM-gull i sleggekast fire ganger på rad i årene 2006-2009. Nerdal representerte Bergensklubben IL Norna-Salhus.
I 2010 fikk han sølvmedalje i NM bak Eivind Henriksen. Nerdal ble i 2009 fjerde nordmann som kastet slegga over 70 meter da han kastet 70,21 i USA. I 2010-sesongen forbedret han sin personlige rekord ytterligere tre ganger, sitt foreløpig lengste kast noterte han med 72,60 i Helsingborg 9. juli 2010, knepent slått av Henriksen som også satte personlig rekord med 72,72. Nerdal klarte ikke å kvalifisere seg til EM i 2010, her ble Henriksen foretrukket. I 2010 etablerte Nerdal et samarbeid med de hviterussiske toppkasterne, og han oppholdt seg jevnlig i Hviterussland for å trene sammen med de hviterussiske toppkasterne. Under trening i april 2012, var han over OL-kravet på trening i Minsk [1]. I mai skadet han seg, og karrieren endte altfor tidlig. Han står med en personlig rekord på 72,96 meter fra et stevne på Nadderud i juni 2012.
I 2014 fullførte han siviløkonomstudier ved Handelshøyskolen BI, og fikk da jobb innen teknisk aksjeanalyse i selskapet Investtech.


== Referanser ==


== Eksterne lenker ==
(en) Steffen Nerdal – World Athletics 
Memphis tigers rooster: Steffen Nerdal (engelsk)
Albert Pintat i Santolària

Albert Pintat i Santolària (født 23. juni 1943 i Sant Julià de Lòria) er en andorransk økonom og politiker for Partit Liberal d'Andorra. Han var Andorras statsminister fra 2005 til 2009. 
Pintat er utdannet økonom fra Fribourg i Sveits. Etter endt utdannelse i 1967 arbeidet han som forretningsmann.I 1986 ble han innvalgt i Consell General, Andorras representative forsamling, der han satt til 1991. Han har også vært engasjert i Andorras diplomatiske forbindelser. Fra 1995 til 1997 var han Andorras ambassadør i Belgia, Nederland, Luxembourg og Den europeiske union. Deretter var han utenriksminister fra 1997 til 2001 og ambassadør i Sveits og Storbritannia fra 2001 til 2004. Han ble så partileder i Partit Liberal d'Andorra, vant valget og satt som statsminister fra 2005 til 2009.  
Han er nevø av Josep Pintat-Solans, som var Andorras statsminister fra 1984 til 1990.


== Referanser ==


== Eksterne lenker ==
«From Tiny Andorra to the U.N. Center Stage», artikkel i The New York Times i anledning Pintats deltakelse i FNs hovedforsamling i 2006
Enafors stasjon

Enafors stasjon er en stasjon på den svenske Mittbanan. Den ligger i Åre  kommune. Den blir betjent av regionaltog mellom Trondheim og Östersund, og av nattog til Stockholm og Göteborg.
Stasjonsbygningen med venterommet som ble modernisert i 1937 er den best bevarte langs Mittbanan og er vernet.


== Eksterne lenker ==
Sveriges Järnvägsstationer avsnitt E
Anders Halvorsen

Anders Halvorsen (født 1. mars 1969) er en norsk sleggekaster.
Halvorsen tok i perioden 1989-2006 16 NM-medaljer i sleggekast: sju gull, fem sølv og fire bronse. Bare Magne Føleide har flere NM-medaljer i slegge (18), men bare tre av dem er gull. Sverre Strandli har også 16 medaljer, derav 11 gull, og er den eneste nordmann som har flere NM-gull i slegge enn Anders Halvorsen. Halvorsens personlige rekord er 68,24, satt i Tønsberg 30. august 1994.Han representerte Moss IL fram til 1992, SK Vidar i perioden 1993-2001, og Bergensklubben IL Norna-Salhus siden 2002.
Anders Halvorsens 4 år yngre bror Bjørnar Halvorsen (født 1973) ble i 1997 norsk mester i sleggekast, og har i tillegg to sølv og to bronse fra NM. Hans personlige rekord er 67,48 fra 1997. En tredje bror, Espen Halvorsen (født 1970) har en personlig rekord i slegge på 61,50 fra 2004. Brødrene Halvorsen er dermed muligens verdens eneste brødretrio hvor alle har kastet over 60 meter i slegge.


== Medaljer i norske mesterskap ==


== Referanser ==
Jaume Bartumeu Cassany

Jaume Bartumeu Cassany (født 10. november 1954 i Andorra la Vella) er en andorransk advokat og politiker for Partit Socialdemòcrata. Han var Andorras statsminister fra 2009 til 2011.Bartumeu studerte rettsvitenskap ved Université Toulouse-I-Capitole og Universitat de Barcelona.Han var finansminister i årene 1990 til 1992. I 1992 ble Bartumeu innvalgt i Consell General, Andorras representative forsamling. Han var medlem av komitéen som utarbeidet ny grunnlov, har vært leder av finanskomitéen og utenrikskomitéen. I 2005 grunnla han Andorras sosialdemokratiske parti og ble partiets første generalsekretær. I valget i april 2009 vant sosialdemokratene flertall i valget og dannet regjering med Bartumeu som statsminister. Han gikk av i 2011 da regjeringen ikke klarte å få vedtatt statsbudsjettet.


== Referanser ==


== Eksterne lenker ==
Offisielt nettsted 
(en) Jaume Bartumeu – kategori av bilder, video eller lyd på Commons 
(en) Jaume Bartumeu Cassany hos Europarådets parlamentarikerforsamling
Handelsbrev

Handelsbrev var et næringsbrev på kjøpmannshandel. Fra 1907 til 1980 måtte en forretningsinnehaver (daglig leder i et selskap) ha løst handelsbrev.


== Kilder ==
Store norske leksikon
Jim Norton

Jim Norton (født 19. juli 1968) er en amerikansk stand-up komiker, forfatter og skuespiller. 
Norton opptrådte på The Opie and Anthony Show som gikk på Sirius XM Radio. Norton har dukket opp på The Tonight Show med Jay Leno seks ganger og på The Late Show with David Letterman. I 2006 fikk Norton rollen som Rich på TV-serien Lucky Louie som gikk på TV-kanalen HBO. I 2004 ble Norton kåret til beste komiker. I 2007 ga Norton ut sin første bok, med tittelen Happy Endings: The Tales of a Meaty-breasted Zilch. Nortons andre bok, I Hate your Guts, ble publisert den 4. november 2008. Denne boken kom på trettendeplass på The New York Times bestselgerliste for innbundet sakprosa. 


== Referanser ==


== Eksterne lenker ==
(en) Jim Norton på Internet Movie Database 
(en) Jim Norton hos The Movie Database
Ikarosprisen (svensk journalistikkpris)

Ikarosprisen er en svensk journalistikkpris som deles ut årlig av Publis service-klubben, som består av programmedarbeidere i de offentlige kringkasterorganisasjonene Sveriges Television, Sveriges Radio og Utbildningsradion. Prisen ble etablert i 1982, og deles ut basert på kriteriene «høy kvalitet, nyskapende journalistikk og utnyttelse av mediets uante muligheter».
Urfugler

Urfugler (Archaeopteryx) er en slekt som gjerne refererer til de to antatt tidligste fugleartene verden kjenner til; Archaeopteryx lithographica og Archaeopteryx bavarica (som har noe lengre bakbein). Arten hadde fjærdrakt på linje med dagens fugler, og fjæra var trolig like avansert.
Det er tilsammen funnet sju fossile eksemplarer av de to artene, i kalkskifer som ble dannet fra finkornet kalkslam avsatt i en lagune ved Solnhofen i Tyskland, for cirka 150 millioner år siden (jura). På denne tiden befant dette landområdet seg i tropiske strøk.
Nå har imidlertid en gruppe forskere reist tvil om hvorvidt Archaeopteryx er basale fugler eller reptiler. De har plassert slekten i gruppen Deinonychosauria, som per definisjon er reptiler. Det gjenstår imidlertid mange spørsmål før man kan konkludere. Kan hende vil nye studier flyttet Archaeopteryx tilbake til fuglene.


== Beskrivelse ==
Urfuglene viser trekk som minner om små rovdinosaurer, men også om fugler. De hadde ikke nebb, men kjever med tenner (derfor kalles de også tannfugler). Forlemmene var fjærkledte og lange, og hadde tre klør hver. Halen var lang, og det er grunn til å anta at hodet var skjelldekket som hos dinosaurene. Kroppen var trolig også delvis fjærkledt. Brystbeinet, som gir feste for flygemusklaturen, var lite, men trolig godt nok utviklet til at urfuglene kunne fly. Vingenes skjelett ligner på armene hos små rovdinosaurer med tre klør.


=== Fylogeni ===
Grunnleggende fylogeni for fugler, forenklet etter Chiappe, 2007


== Se også ==
Fugler


== Referanser ==


== Eksterne lenker ==
(en) Urfugler i Encyclopedia of Life 
(en) Urfugler i Global Biodiversity Information Facility 
(en) Urfugler hos Fossilworks 
(en) Kategori:Archaeopteryx – bilder, video eller lyd på Wikimedia Commons 
(en) Archaeopteryx – galleri av bilder, video eller lyd på Wikimedia Commons 
Archaeopteryx – detaljert informasjon på Wikispecies
Frognerelva

Frognerelva (også kalt Frognerbekken) er ei elv i Oslo. Den dannes ved samløpet mellom Gaustadbekken og Sognsvannsbekken ved Frøen og renner derfra mot sør, senere sørvest, til den munner ut innerst i Frognerkilen. Elva er 11,8 km lang, og har et nedbørfelt på 20,14 km². Middelvannføringen ved munningen er 0,37 m³/s.Elva har sine kilder sør for Skjersjøen i Nordmarka. Den starter som Pinabekken, som renner ut fra Store Åklungen. Bekken tar opp flere mindre bekker fra vest og munner ut i Sognsvann fra nordvest. Herfra fortsetter elva som Sognsvannsbekken, og renner sørover gjennom strøkene Gaustad og Vinderen. Ved Frøen løper den sammen med Gaustadbekken, og elva kalles Frognerelva nedenfor samløpet.   (Navnet Frognerelva brukes dog ofte også om hele strekningen fra Sognsvann til fjorden.) 
Etter Frøen renner elva i kulvert under veier og T-banespor, før den renner inn i Frognerparken og passerer gjennom Vigelandsanlegget og Frognerdammene. Ved Drammensveien er elva igjen lagt i kulvert, og kommer ikke fram i dagen igjen før munningen i Frognerkilen.


== Se også ==
Liste over elver i Oslo


== Referanser ==


== Litteratur ==
Knut Are Tvedt, red. (2010). «Frognerelva». Oslo byleksikon (5. utg.). Oslo: Kunnskapsforlaget. s. 181-182. ISBN 978-82-573-1760-7. 
Tor Dagre, red. (1980). «Frognerelva». Natur og miljø i Oslo. Oslo: Universitetsforlaget. s. 61-62. ISBN 82-00-05320-2. 


== Eksterne lenker ==
Om Frognerelva på nettstedet til Oslo kommune (Vann- og avløpsetaten)
Jim Norton (skuespiller)

Jim Norton (født 4. januar 1938 i Dublin, Irland) er en irsk skuespiller.
Jim Norton sin karriere som skuespiller strekker seg over førti år med teater, TV og filmer. Han er spiller ofte rollen som prester, og er først og fremst kjent for sin rolle som biskop Brennan i situasjonskomedien Father Ted, samt i filmene The Sweeney fra 1977, Peak Practice (1993), Sunset Heights (1997), A Love Divided (1999), Rebus: Black and Blue (2000), Mad About Mambo (2000), og Boxed (2003).
Norton spilte hovedrollen i filmen Memoirs of en Invisible Man sammen med Chevy Chase i 1992. Han dukket også opp i en kort cameo av Harry Potter og Mysteriekammeret i 2002 som karakteren Mr. Mason. Norton kan også sees i holocaust-filmen Gutten i den stripete pyjamasen fra 2008. I 2005 spilte Norton rollen som en irsk innvandrer i filmen The Oyster Farmer.


== Referanser ==


== Eksterne lenker ==
(en) Jim Norton på Internet Movie Database 
(en) Jim Norton på AllMovie 
(en) Jim Norton hos The Movie Database 
(en) Jim Norton hos Internet Broadway Database
Mærradalsbekken

Mærradalsbekken er ei elv i Oslo, og den minste av «Oslos 10 elver». Den har sitt utspring på sørsiden av Voksenåsen og vestsiden av Holmenkollen. Fra Voksen renner den sørover, og går i kulvert fra Hovseter til Huseby skole, en strekning på nesten en kilometer. Bekken fortsetter deretter gjennom den trange Mærradalen, som den har navn etter. Under Ring 3 er den igjen lagt i kulvert. Bekken fortsetter sørover gjennom Ullern, til den forsvinner inn i kulverten under jernbanelinjer og Europavei 18, og den kommer ikke til syne igjen før munningen i Bestumkilen.


== Se også ==
Liste over elver i Oslo


== Eksterne lenker ==
Oslo Elveforum, Mærradalsbekken
Om Mærradalsbekken på nettstedet til Oslo kommune (Vann- og avløpsetaten)
Liste over elver i Oslo

Dette er ei liste over elver i Oslo.


== Elver og vassdrag i Oslo ==
I alminnelighet regnes det at Oslo har 10 «hovedelver» som renner gjennom de bebygde delene av kommunen. Dette er Lysakerelva, Mærradalsbekken, Hoffselva, Frognerelva, Akerselva, Hovinbekken, Alna, Ljanselva, Gjersjøelva og Ellingsrudelva. De ni første munner ut i Oslofjorden, mens Ellingsrudelva er en del av Glommavassdraget og renner inn i Lørenskog. I tillegg kommer et stort antall mindre elver og bekker, samt sideelver og tilløp til de ti hovedelvene. Det siste gjelder spesielt de to største elvene, Akerselva og Lysakerelva, som begge har omfattende nedbørfelt som strekker seg langt inn i Nordmarka.


== Tabell over Oslos hovedelver ==
Tabellen lister Oslos ti hovedelver fra vest til øst. Tabellen kan sorteres på hver enkelt kolonne ved å klikke på sorteringssymbolet i kolonneoverskriften.


== Liste over elver og sideelver ==
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.


=== Elver som renner til Oslofjorden ===
Lysakerelva – i Lysakerfjorden ved Lysaker
Sørkedalselva – i Bogstadvannet fra nord
Heggelielva – ved Sørkedalen kirke, fra vest
Langlielva – ved Sørkedalen kirke, fra nord
Mærradalsbekken – i Bestumkilen fra nord
Hoffselva – i Bestumkilen fra nord
Frognerelva – i Frognerkilen fra nord
Sognsvannsbekken – ved Frøen, fra nord
Gaustadbekken – ved Frøen, fra øst
Akerselva – i Bjørvika fra nord
Ilabekken – ved Nedre Foss, fra øst
Skjersjøelva – i Maridalsvannet fra nordvest
Bjørnsjøelva – i Skjersjøen fra nord
Hakkloelva – i Bjørnsjøen fra nordøst
Katnoselva – i Store Sandungen fra nordvest
Dausjøelva – i Maridalsvannet fra nordøst
Skarselva – i Dausjøen fra nord
Myrtjernselva – i Øyungen fra nordvest
Hovinbekken – i Bjørvika fra nord
Alna – i Bjørvika fra øst
Ekebergbekken – ved Lodalsbruene, fra sør
Østensjøbekken – ved Bryn, fra sør
Fossumbekken (Tokerudbekken) – ved Grorud, fra øst
Ljanselva – i Bunnefjorden ved Ljan
Gjersrudbekken – ved Ljabru, fra sørøst
Prinsdalsbekken – ved Hauketo, fra sør
Gjersjøelva – i Bunnefjorden 3 km nordvest for Kolbotn


=== Elver som renner til Glommavassdraget ===
Ellingsrudelva – i Langvannet i Lørenskog fra vest
Munkebekken – ved Ellingsrud, fra vest
Langdalsbekken – i Ørfiske fra vest
Ela – i Nitelva ved Elnes i Nittedal, fra vest


=== Elver som renner til Mossevassdraget ===
Sølvdoblabekken – i Setertjern fra nord


== Referanser ==


== Se også ==
Liste over elver i Norge


== Eksterne lenker ==
(en) Rivers of Oslo – kategori av bilder, video eller lyd på Commons 
Oslo Elveforum, om Oslos elver
Om vassdragene i Oslo på nettstedet til Oslo kommune (Vann- og avløpsetaten)
Liu Renwang

Liu Renwang (født 22. juli 1986 i Beijing) er en kinesisk judoka som konkurrerer i klasse 60 kilo. Han representerte Kina under Sommer-OL 2008, der han røk ut i andre runde.


== Eksterne lenker ==
(en) Liu Renwang – Olympedia 
(en) Liu Renwang – Sports-Reference (OL-resultater – arkivert) 
(en) Liu Renwang – JudoInside 
(en) Liu Renwang – TheSports.org
Graham Norton

Graham William Walker (født 4. april 1963 i Clondalkin i Dublin), best kjent som Graham Norton, er en irsk skuespiller, komiker, TV-programleder og journalist.


== Bakgrunn ==
I 1992 begynte Norton som stand-up-komiker ved Edinburgh Festival Fringe. Hans første opptredener innen kringkasting var som komiker på BBC Radio 4-showet Loose Ends, som gikk hver lørdag morgen tidlig i 1990-årene. Han fikk berømmelse på Channel 5, da han vant en pris for sin opptreden som reserve-vert for et talkshow som vanligvis ble presentert av Jack Docherty.Norton er kjent som vert for talkshowet The Graham Norton Show, og som britenes kommentator for Eurovision Song Contest. I 2003 ble Norton gjenstand for kontrovers da han på Channel 4, gjorde en komisk referanse til den nylige avdøde Bee Gees-musikeren Maurice Gibb. Norton forårsaket ny kontrovers 7. oktober 2006, da han beskrev ecstasy som en «fantastisk opplevelse».Norton er åpent homofil og lider av vitiligo, en hudsykdom der flekker av pigmentert hud kan forekomme.


== Referanser ==


== Eksterne lenker ==
(en) Graham Norton – kategori av bilder, video eller lyd på Commons 
(en) Graham Norton på Internet Movie Database 
(en) Graham Norton på AllMovie 
(en) Graham Norton hos The Movie Database 
(en) Graham Norton hos Behind The Voice Actors
Wu Ritubilige

Wu Ritubilige (født 5. oktober 1987 i Ulanqab i Indre Mongolia i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i første runde.


== Eksterne lenker ==
(en) Wu Ritubilige – Olympedia 
(en) Wu Ritubilige – Sports-Reference (OL-resultater – arkivert) 
(en) Wu Ritubilige – JudoInside
Si Rijigawa

Si Rijigawa (kinesisk: 斯日吉嘎瓦, født 8. oktober 1986) er en kinesisk judoka som konkurrerer i klasse 73 kilo. Han representerte Kina under Sommer-OL 2008, der han røk ut i omspillet.


== Referanser ==


== Eksterne lenker ==
(en) Si Rijigawa – Olympedia 
(en) Si Rijigawa – Sports-Reference (OL-resultater – arkivert) 
(en) Si Rijigawa – JudoInside
Guo Lei

Guo Lei (født 26. april 1982 i Baoding i provinsen Hebei i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i andre runde.


== Eksterne lenker ==
(en) Guo Lei – Olympedia 
(en) Guo Lei – Sports-Reference (OL-resultater – arkivert) 
(en) Guo Lei – JudoInside
He Yanzhu

He Yanzhu (født 5. januar 1982 i Qinhuangdao i provinsen Hebei i Folkerepublikken Kina) er en kinesisk tidligere judoka som konkurrerte i klassen 90 kilo. Han representerte Kina under Sommer-OL 2008, der han ble slått ut i første runde.


== Eksterne lenker ==
(en) He Yanzhu – Olympedia 
(en) He Yanzhu – Sports-Reference (OL-resultater – arkivert) 
(en) He Yanzhu – JudoInside
Axel Mowat

Axel Mowat (født ca. 1592, død 27. januar 1661) var en norsk adelsmann og sjøoffiser. Mowat var engasjert i handelen mellom Norge og Shetland og slo seg opp som Vestlandets største godseier.Mowat er nevnt som kaptein i 1628 og avanserte senere til admiral. I 1630 deltok han i toktet mot Hamburg, og mellom 1631 og 1636 hadde han ansvar for å hindre piratvirksomhet i Nordsjøen. Siste stillinga Axel hadde, før sykdom gjorde slutt på militærkarrièren, var som ansvarlig for marinens skipsverft på Flekkerøy.Han brukte inntektene fra handelsvirksomheten og embetsinntektene til å øke jordegodset sitt, gjerne gjennom utlån av penger mot pant i fast eiendom. Denne virksomheten la grunnlag for en av Norges største jordegods. Mens Axel, broren Kristoffer og moren deres i 1624 til sammen eide et jordegods på 127,5 tønner hartkorn, eide Axel i 1639 et jordegods på hele 444 tønner hartkorn.Axel Mowats jordegods la senere det økonomiske grunnlaget for Baroniet Rosendal.


== Familie ==
Han var sønn av Anders Mowat og Else Rustung, og ble ca. 1625 gift med Karen Knutsdotter Bildt. I ekteskapet med Karen Bildt hadde han tre barn: 

Axel – drept i duell med Lauritz Galtung til Torsnes.
Ukjent barn – død 1637.
Karen Mowat – født ca. 1630, død 1675. Med henne og farens søster, som også het Karen, døde slekten Mowat ut.Da Axel Mowat døde, var datteren Karen hans eneste gjenlevende arving. Hun ble ca. 1658 gift med Ludvig Rosenkrantz, som med grunnlag i svigerfarens jordegods opprettet baroniet i Rosendal.Fra før sitt ekteskap med Karen Bildt fikk Axel i ca. 1620 sønnen Anders Axelson Helvik med Margrete Eriksdotter Dall. Axel anerkjente sønnen, som bodde på Ænes inntil faren skjenket ham gården Helvik på Herøy. Hans etterkommere bodde der som bønder, frem til de siste i slekten dro til Amerika rundt 1850. I USA har Axel Mowat kanskje etterslekt.


== Referanser ==
Shao Ning

Shao Ning (født 17. februar 1982) er en kinesisk judoka som konkurrerer i klasse 100 kilo. Han representerte Kina under Sommer-OL 2008, der han røk ut i første runde.


== Eksterne lenker ==
(en) Shao Ning – Olympedia 
(en) Shao Ning – Sports-Reference (OL-resultater – arkivert) 
(en) Shao Ning – JudoInside
Vladimir Oravsky

Vladimir Oravsky (født 22. januar 1947 i Bratislava) er en svensk forfatter, manusforfatter og oversetter.


== Referanser ==


== Eksterne lenker ==
(en) Vladimir Oravsky på Internet Movie Database 
(da) Vladimir Oravsky på Filmdatabasen 
(da) Vladimir Oravsky på Filmdatabasen 
(da) Vladimir Oravsky på danskefilm.dk 
(da) Vladimir Oravsky på danskfilmogtv.dk 
(sv) CV hos Immigrant-institutet Arkivert 19. januar 2010 hos Wayback Machine.
Arne Holtesmo

Arne Martinus Johansen Holtesmo (født 12. mai 1888 på Skogn, død 11. mars 1962 i Stjørdal) var en norsk stasjonsformann og politiker (Ap).
Han var sønn av gårdbruker Johan Kristensen Holtesmo og Karen Birgitte Olsdatter, som begge kom fra Verdal. Arne Holtesmo giftet seg i 1910 med Johanne Pauline Stokmo fra Stjørdal. Holtesmo var stasjonsbetjent og til sist stasjonsformann i NSB.Han var medlem av Stjørdal kommunestyre 1934–1941 og 1945–1951 samt ordfører 1946–1951.


== Referanser ==
Pan Song

Pan Song (født 3. november 1975 i Dandong i provinsen Liaoning i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i første runde.


== Eksterne lenker ==
(en) Pan Song – Olympedia 
(en) Pan Song – Sports-Reference (OL-resultater – arkivert) 
(en) Pan Song – JudoInside
Wu Shugen

Wu Shugen (kinesisk: 吴树根; født 26. august 1987) er en kinesisk judoka som konkurrerer i klasse 48 kilo. Hun representerte Kina under Sommer-OL 2008, der hun røk ut i første runde.


== Eksterne lenker ==
(en) Wu Shugen – Olympedia 
(en) Wu Shugen – Sports-Reference (OL-resultater – arkivert) 
(en) Wu Shugen – JudoInside
Xu Yuhua (judo)

Xu Yuhua (født 2. mars 1983 i Binzhou i provinsen Shandong i Folkerepublikken Kina) er en kinesisk judoka som konkurrerer i klasse 63 kilo. Hun representerte Kina under Sommer-OL 2008, der hun røk ut i første runde.


== Eksterne lenker ==
(en) Xu Yuhua – Olympedia 
(en) Xu Yuhua – Sports-Reference (OL-resultater – arkivert) 
(en) Xu Yuhua – JudoInside